
                                                    Nr.23/233/2011
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra propunerii legislative pentru completarea Hotărârii nr.527 din 30/05/2007 privind denumirea, marcarea compoziţiei fibroase şi etichetarea produselor textile, transmisă cu adresa nr.P.l.x. 490 din 27 iunie 2011.


În raport de obiectul şi conţinutul său, propunerea legislativă face parte din categoria legilor ordinare.



În conformitate cu prevederile art.75 din Constituţia României, republicată, Camera Deputaţilor este Cameră decizională.

PREŞEDINTE,

Iulian Iancu

                                                    Nr.23/233/2011
R A P O R T

asupra propunerii legislative pentru completarea Hotărârii nr.527 din 30/05/2007 privind denumirea, marcarea compoziţiei fibroase şi etichetarea produselor textile



În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată, spre dezbatere şi avizare în fond, cu propunerea legislativă pentru completarea Hotărârii nr.527 din 30/05/2007 privind denumirea, marcarea compoziţiei fibroase şi etichetarea produselor textile, a domnului deputat Daniel Oajdea – PD-L, transmisă cu adresa nr.P.l.x. 490 din 27 iunie, 2011, înregistrată la comisie sub nr.23/233 din 29 iunie 2011.



Consiliul Legislativ, cu avizul nr.449/18.04.2011, avizează negativ propunerea legislativă.



Guvernul, prin actul nr.1214/20.05.2011, nu susţine adoptarea propunerii legislative.


Senatul, în  şedinţa din 22 iunie 2011, a respins propunerea legislativă.



Comisia juridică, de disciplină şi imunităţi, cu avizul nr.P.l.x. 490/04.07.2011, avizează negativ propunerea legislativă.



Propunerea legislativă are ca obiect de reglementare modificarea alin.(1) art.9 din Hotărârea Guvernului nr.527/2007 privind denumirea, marcarea compoziţiei fibroase şi etichetarea produselor textile, cu modificările ulterioare, în sensul precizării că etichetele trebuie să fie confecţionate obligatoriu din materiale cu rugozitatea cel mult egală cu materialul din care este făcută îmbrăcăminte.



Membrii Comisiei pentru industrii şi servicii au examinat propunerea legislativă în şedinţa din 14 septembrie 2011 şi au hotărât, în unanimitate, să propună Plenului Camerei Deputaţilor respingerea acesteia, din următorul considerent:
- intervenţia legislativă preconizată nu se poate realiza decât printr-un act normativ cu aceeaşi forţă juridică ca şi actul supus intervenţiei respective, în cazul de faţă, printr-o hotărâre a Guvernului



La lucrările comisiei au participat invitaţi din partea Autorităţii Naţionale pentru Protecţia Consumatorilor: doamnele Floarea Sabie – consilier superior şi Alexandra Răducanu – consilier juridic.


La lucrările comisiei au fost prezenţi 25 de deputaţi din totalul de 29 de deputaţi membri ai comisiei.



În raport de obiectul şi conţinutul său, propunerea legislativă face parte din categoria legilor ordinare.



În conformitate cu prevederile art.75 din Constituţia României, republicată, Camera decizională pentru această propunere legislativă este Camera Deputaţilor.

                        PREŞEDINTE,                                         SECRETAR,
                          Iulian Iancu                                            Mircea Marin
Consilieri parlamentari,
Viorela Gondoş
Isabela Robe

